

Ára: 190 Ft

IV. évf. 7. szám **Évközi 6. vasárnap** 2023. február 12.

# X. A BETEGEK KENETÉNEK SZERTARTÁSRENDJE NAGYSZÁMÚ **RÉSZTVEVŐ ESETÉN**

(Szertartás mise keretében)

**A betegek előkészítése** történjen a hatályos egyházi előírásoknak megfelelően (előzetesen gondoskodjanak a Szentkenetet felvenni szándékozó hívek gyóntatásáról, és adjanak megfelelő tájékoztatást szentség természetéről és a szentség felvét elének kritériumairól).

A Szentkenet szentségének kiszolgáltatásához megfelelő számú pap legyen jelen!

**Miseszöveg:** ha a rubrikák megengedik, mondható a Misekönyvből az *Alkalmi mise a betegekért* fehér színben, különben a napi mise.

Advent, Nagyböjt és Húsvét vasárnapjain, főünnepeken, Hamvazószerdán és a nagyhét köznapjain a napi misét kell mondani, de befejező áldása lehet az alábbiak szerint:

Pap: Áldjon meg téged az Atyaisten!

Felelet: Ámen.

Pap: Gyógyítson meg a Fiúisten!

F. Ámen.

Pap: Világosítson meg a Szentlélekisten!

F. Ámen.

(Pap: És mindnyájatokat, akik itt együtt vagytok, áldjon meg a mindenható Isten: az Atya, a Fiú és a Szentlélek!

F. Ámen.)

*Vagy:*

Pap: A mi Urunk, Jézus Krisztus álljon melletted és oltalmazzon téged!

F. Ámen.

Pap: Járjon előtted, hogy vezessen, és járjon mögötted, hogy védjen!

F. Ámen.

Pap: Tekintsen rád kegyesen, őrizzen meg és áldjon meg téged!

F. Ámen.

(Pap. És mindnyájatokat, akik itt együtt vagytok, áldjon meg a mindenható Isten: az Atya, a Fiú és a Szentlélek!

F. Ámen.)

*Vagy:*

Pap: A mindenható Istennek: az Atyának, a Fiúnak és a Szentléleknek áldása szálljon le rátok, és maradjon veletek mindörökké!

F. Ámen.

Olvasmányok: ha a rubrikák megengedik, *A szentmise olvasmányai a különféle szükségletekben és a votiv (megemlékező) misékben* c. könyv 259. oldalán jelzettek közül vehetők. Még ha a „Betegekért” való mise aznap tilos is volna, az egyik olvasmány vehető a fent említettek közül, kivéve nagyhét Szent Háromnapját, Karácsony, Vízkereszt, Mennybemenetel. Pünkösd és Úrnapja ünnepét vagy más parancsolt főünnepet.

A KERESZTSÉGI HITVALLÁS MEGÚJÍTÁSA

A homília után - ha alkalmas - a szertartás vezetőjének kérdéseire a Szentkenet szentségében részesülni kívánók megújítják a keresztségi fogadást.

Pap: Testvéreim! Mielőtt megkapnátok a betegek szentségét, újítsátok meg a keresztségi fogadást. Most tehát tudatosan mondjatok ellent a gonosz léleknek, tegyetek hitvallást, és feleljetek együtt arra, amit az Anyaszentegyház nevében kérdezek tőletek: Ellene mondotok-e a sátánnak?

Felelet: Ellene mondunk!

Pap: És minden cselekedetének?

F. Ellene mondunk!

Pap: És minden csábításának?

F. Ellene mondunk!

Pap: Hisztek-e Istenben, a mindenható Atyában, mennynek és földnek Teremtőjében?

F. Hiszünk!

Pap: Hisztek-e Jézus Krisztusban, Isten egy­ szülött Fiában, a mi Urunkban, aki Szűz Máriától született, kínhalált szenvedett; akit eltemettek, de feltámadt a halálból, és ül az Atyának jobbján?

F. Hiszünk!

Pap: Hisztek-e a Szentlélekben, a katolikus Anyaszentegy házban, a szentek közösségében, a bűnök bocsánatában, a testnek feltámadásában és az örök életben?

F. Hiszünk!

Pap: Ez a mi hitünk. Ez az Anyaszentegyház hite, amelyet boldogan vallunk Jézus Krisztusban, a mi Urunkban.

F. Ámen.

*Kézrátétel*

Ezután a Szentkenet kiszolgáltatásában részt vevő papok kiterjesztik a kezüket a betegek feje fölé, de semmit sem mondanak.

*Hálaadás a megáldott olaj felett*

Pap: Testvéreim!

Ez a megáldott olaj a Szentháromság egy Isten emberszerető jóságának jele és eszköze. Illő tehát, hogy amikor most a kezünkbe vesszük, Isten jóságát megköszönjük és mondjuk: *Áldott légy, Istenünk!*

Felelet: Áldott légy, Istenünk!

Pap: Áldott légy, Istenünk, mindenható Atyánk, aki értünk és a mi üdvösségünkért Fiadat a világba küldted!

F. Áldott légy, Istenünk!

Pap: Áldott légy, Istenünk, egyszülött Fiú, aki értünk emberré lettél, hogy betegségeinket gyógyítsd!

F. Áldott légy, Istenünk!

Pa p: Áldott légy, Istenünk, vigasztaló Szentlélek, aki gyenge testünkbe a magad erejét öntöd!

F. Áldott légy, Istenünk!

Pap: Urunk, Istenünk! Mélységes hittel megkenjük testvéreinket a szent olajjal. Nyerjenek szenvedésükben enyhülést és gyengeségükben erőt! Krisztus, a mi Urunk által.

F. Ámen.

**A MEGKENÉS SZERTARTÁSA**

A szertartás vezetője és a segédkező papok a kijelölt helyen várják a sorban eléjük járuló betegeket. vagy odamennek a betegekhez - a helyi adottságoknak megfelelően. A szent olajjal megkenik a betegek homlokát és mind a két kezét, miközben mondják:

**E SZENTKENET ÁLTAL ÉS NAGY IRGALMASSÁGA SZERINT SEGÍTSEN MEG TÉGED AZ ÚR A SZENTLÉLEK KEGYELMÉVEL;**

F. Ámen.

**Pap: SZABADÍTSON MEG BŰNEIDTŐL, ÜDVÖZÍTSEN TÉGED**

**ÉS ERŐSÍTSEN MEG JÓSÁGOSAN!**

F. Ámen.

Gondoskodjunk a Szentkenet letörléséről is, esetleg emlékkép kiosztásáról. amelyen fel van tüntetve a szentségkiszolgáltatás helye és ideje. A megkenés szertartása alatt alkalmas éneket énekelhetünk. imádkozhatunk. ill. szent csendet tarthatunk. A kiszolgáltatók kézmosása után következnek az **Egyetemes könyörgések:**

Pap: Testvéreim! Hitből fakadó imádsággal könyörögjünk Urunkhoz beteg és idős testvéreinkért!

Lektor: Hogy őket, Urunk, irgalmasan meglátogasd, és a szent kenettel megerősítsd!

Felelet: Kérünk téged, hallgass meg minket!

Lektor: Hogy beteg testvéreink szenvedéseit megenyhítsd!

F. Kérünk téged...

Lektor: Hogy azoknak, akik beteg testvéreink körül szolgálnak, erő.t adj!

F. Kérünk téged ...

Lektor: Hogy beteg testvéreinket a bűntől és minden kísértéstől megszabadítsd!

F. Kérünk téged ...

Lektor: Hogy beteg testvéreinknek, akikre kezünket rátettük, az életet és az üdvösséget megadd!

F. Kérünk téged ...

Pap: Urunk, Jézus Krisztus! Te magadra vetted emberi természetünket, hogy az embereket megváltsd és gyengeségeiket meggyógyítsd. Tekints jóságosan ezekre a testi-lelki gyógyulást váró beteg és idős testvéreinkre, akiket a te nevedben megkentünk szent olajjal. Erősítsd őket kegyelmeddel, vigasztald segítségeddel, hogy általad megerősödve legyőzzenek minden bajt! Aki élsz és uralkodol, mindörökkön örökké.

F. Ámen.

BEFEJEZŐ ÁLDÁS

A szentmise végén a föcelebráns ünnepélyes áldást adhat:

Áldjon meg benneteket az Atyaisten!

Felelet: Ámen.

Pap: Gyógyítson meg a Fiúisten!

F. Ámen.

Pap: Világosítson meg a Szentlélekisten!

F. Ámen.

Pap: És mindnyájatokat, akik itt együtt vagytok, áldjon meg a mindenható Isten: az Atya, a Fiú és a Szentlélek!

F. Ámen.

Pap: A szentmise véget ért, menjetek békével!

F. Istennek legyen hála!

Imádságok betegségben

Uram, ma ismét új napra virradtam, s én még mindig itt fekszem betegen, e falak közé zárva. Amikor egészséges voltam, nem tudtam eléggé értékelni azt. Betegségre volt szükség ahhoz, hogy megtanuljam megérteni: az egészség a Te ajándékod, amelyért soha nem lehetek eléggé hálás. Szeretném közömbösségemet jóvátenni. Ezért felkínálom neked elgyengül testemet, lázas homlokomat, álmatlan óráimat. Segíts, hogy türelmes beteg legyek! Fölajánlom azokat a pillanatokat, amikor azt hiszem, hogy teljesen elhagyatott vagyok, mert az élet folyik tovább a maga megszokott medrében - de már nélkülem.Adj ilyenkor is derűs lelkületet, és engedd, hogy a magányban megtaláljalak Téged!

Add, Uram, hogy a betegség idején is hű tanítványod maradhassak. Ámen.

****

**IRODAI MUNKATÁRSAT KERESÜNK**

A Váci Egyházmegye (Vác, Migazzi tér 1.) határozatlan időre irodai munkatársat keres. Az állás teljes munkaidős, az elvárt képzettség pedig szakmai középfok (OKJ) adminisztráció – asszisztens képzésben.

Juttatás megegyezés szerint.

Leírás:

- irodai adminisztrációs feladatok ellátása

- személyi anyagok rendszerezése, digitalizálása

- papok, egyházi személyek segítése: személyes ügyintézés,

- sematizmus kezelése

- postai ügyintézés (személyesen a postán és elektronikus úton is)

- iktatórendszer kezelése (iktatás könyvben és számítógépen valamint az iratok scennelése csatolmányként)

- kommunikáció: bejövő telefonok kezelése, levélírás, e-mail kezelés utasítás szerinti válaszadás elvégzése

- igazolások elkészítése (sematikus nyomtatványok)

- dispozíciók, kinevezések, megbízások előkészítése aláírásra

- plébánia átadás-átvétellel kapcsolatos adminisztráció intézése

- körlevelek előkészítése

- kapcsolat a társosztályokkal (hivatalba bejövő munkatársak ügyintézésének támogatása)

- házon belüli programokkal kapcsolatos teendőkben való segítés

- vendégek fogadása (köszöntés, kávéztatás)

- irodaszer készletek figyelemmel kísérése, kezelése, rendelése

\*

Az írásos plébánosi ajánlás előny!

Betölthetőség időpontja: 2023.03.01.

Jelentkezési határidő: 2023.03.31.

HIRDETÉSEK

A Váci Egyházmegye részéről Dr. Varga Lajos segédpüspök megvizsgálta a minden hónap második szombatján tartott szentmisékre kért bűnbánati formát, és kérte, hogy ne használjuk, hanem maradjunk a hivatalos formánál. Továbbá hangsúlyozta: „Egyébként pedig a mise bűnbánati aktusa nem lelkiismeretvizsgáltot jelent, hanem pusztán bűnösségünk elismerését és Isten bocsánatának kérését, illetve a pap részéről egy feloldozó ima elvégzését.”

Felnőtt asszisztenciára felnőtt férfiakat, valamint ministránsnak gyerekek és fiatalok jelentkezését is várjuk.

A berceli templomba szacellánt (sekrestyést) keresünk.

A héten ünnepeljük a házasság hetét. [www.facebook.com/hazassaghete](http://www.facebook.com/hazassaghete)

2023.02.13.09:00-2023.02.15.14:00 Kommunikációs tréning papoknak és munkatársaiknak

2023.02.13. H 07:00 Szentmise a Berceli Templomban

 18:00 Szeretetbe kapaszkodva

Előadó: Tapolyai Emőke pszichológus, a Kandela Központ alapítója és szakmai vezetője.

2023.02.14. K 08:30 Szentmise a Becskei Templomban

 10:00 Valentin napi papi találkozó Bercelen a Kállay kastélyban

2023.02.15. Sz 08:30 Szentmise a Galgagutai Templomban

 10:00 Mária-napi megbeszélés az EWTN berceli központjában

 15:30 Lakossági és sajtóbejárás a Berceli Templomban kialakítandó

2023.02.16. Cs 16:30 Szentmise a Vanyarci Boldog Ceferino Közösségi Házban

2023.02.17. P 18:00 A kiemelkedően eredményes házasságok 7 szokása –

Dr. Gerberné Farkas Zsuzsanna előadása

2023.02.18.Sz 09:00 A Berceli templom Galéria részének kiürítése, amihez mindenki segítségére számítunk.

 15:00 Jegyeskurzus a Berceli Plébánián

 17:00 Szentmise a Berceli Templomban

**2023.02.19. V 08:30 Szentmise a Berceli Templomban**

**10:00 Szentmise a Nógrádkövesdi Templomban**

**Évközi 10:30 Igeliturgia a Galgagutai Templomban, betegek kenete**

**7. vasárnap 10:30 Szentmise a Becskei Templomban**

 **12:00 Szentmise a Szécsénkei Templomban**

 **18:00 Szentmise a Budapest-Belvárosi Nagyboldogasszony Főplébánia-templomban. A szentmisét bemutatja és homíliát mond Marton Zsolt váci megyéspüspök (V. ker., Március 15. tér 2.)**

2023.03.04.Sz EWTN Mária nap a békéért a Berceli Templomban

 17:00 Szentmise a Berceli Templomban EWTN közvetítéssel

 Főcelebráns: Barsi Balázs OFM

2023.04.01.Sz EWTN Mária nap a békéért a Berceli Templomban

 Főcelebráns: Dr. Varga Lajos püspök

Római Katolikus Plébánia 2687 Bercel, Béke u. 20.

tel: 0630/455-3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: bercel@vacem.hu

Bankszámlaszám: 10700323-68589824-51100005